ຫວຽດນາມ ເລືອກຫົວໜ້າ ພັກຄອມມິວນິສ ຄົນໃໝ່
ຄະນະກໍາມະການສູນກາງພັກ ຈະເລືອກເອົາຜູ້ນໍາພັກຄົນໃໝ່ ແລະຄະນະກໍາມະການ ກົມການເມືອງສູນກາງພັກ.
ຄະນະກໍາມະການສູນກາງທີ່ຫາກໍຖືກເລືອກຕັ້ງໃໝ່ໆຂອງພັກ ຄອມມິວນິສຫວຽດນາມຈະລົງມະຕິຄັດເລືອກເອົາຫົວໜ້າພັກ ແລະສະມາຊິກຂອງຄະນະກໍາມະການກົມການເມືອງສູນກາງ ພັກ 17 ທ່ານໃນວັນອັງຄານມື້ນີ້ ຊຶ່ງຈະເປັນຜູ້ກໍາກັບເບິ່ງ ນໍາທິດທາງການຕັດສິນໃຈໃນນະໂຍບາຍຕ່າງໆຂອງພັກ ໃນດ້ານເສດຖະກິດຂອງປະເທດທີ່ປະເຊີນກັບບັນຫາຢູ່ນັ້ນ ລາຍງານໜັງສືພິມກ່າວວ່າ ຕໍາແໜ່ງສູງສຸດຄື ເລຂາທິການ |ໃຫຍ່ຂອງພັກ ເບິ່ງຄືວ່າຈະຕົກເປັນຂອງທ່ານ Nguyen Phu Trong ໄວ 66 ປີ ຊຶ່ງເວລານີ້ເປັນປະທານສະພາ ແຫ່ງຊາດນັ້ນ ທ່ານໄດ້ເປັນນຶ່ງໃນບັນດາສະມາຊິກປະຈໍາ 175 ທ່ານແລະສະມາຊິກສໍາຮອງ 25 ທ່ານຂອງຄະນະກໍາ ມະການສູນກາງ ທີ່ໄດ້ຖືກເລືອກຕັ້ງໃນວັນຈັນວານນີ້ ໂດຍ ພວກຜູ້ແທນຂອງພັກ ທີ່ມາຮ່ວມກອງປະຊຸມຫລວງ ທີ່ດໍາ ເນີນມາເປັນເວລາ 1 ສັບປະດານັ້ນ ປະທານປະເທດ ຊຶ່ງສ່ວນໃຫຍ່ແລ້ວກໍພຽງແຕ່ເປັນຕໍາແໜ່ງພິທີການຊື່ໆນັ້ນ ຄາດວ່າ ຈະຕົກເປັນຂອງທ່ານ Truong Tan Sang ໄວ 61 ປີ ຊຶ່ງເວລານີ້ ທ່ານເປັນຫົວໜ້າ ກອງເລຂາຂອງພັກຄອມມິວນິສ ຄາດວ່າ ທ່ານຫງຽນຕັນຢຸງຈະຮັກສາຕໍາແໜ່ງນາຍົກລັດຖະມຸນຕີຂອງທ່ານຄືເກົ່າເຖີງ ແມ່ນບໍ່ມີຄວາມພໍໃຈນໍາການຮັບມືທາງດ້ານເສດຖະກິດຂອງທ່ານກໍຕາມ ແຕ່ຮອງນາ ຍົກລັດຖະມຸນຕີແລະລັດຖະມຸນຕີການຕ່າງປະເທດ Pham Gia Khiem ນັ້ນບໍ່ໄດ້ ຖືກເລືອກໃຫ້ເຂົ້າໄປຢູ່ໃນຄະນະກໍາມະການສູນກາງຂອງພັກຕື່ມອີກ ແລະຈະມີການ ຕັ້ງຜູ້ໃໝ່ແທນ ຄາດວ່າຈະຮູ້ຈັກຜົນການແຕ່ງຕັ້ງຢ່າງເປັນທາງການ ເວລາກອງປະຊຸມຫລວງຂອງ ພັກເສັດສິ້ນລົງໃນວັນພຸດມື້ອື່ນນີ້